Nafarroako Parlamentuko Mahaiak, 2023ko otsailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako desgaitasunaren sektorearean adierazle bateratudun aginte-koadro bat ezartzeko tresna informatikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 20an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkeztu ditu, idatziz erantzun dakizkion:

2021ean, aholkularitza-txosten bat egin zen adierazle bateratudun aginte-koadro bat ezartzeko Nafarroako desgaitasunaren sektorean.

2021eko Desgaitasuneko Plan Operatiboaren ebaluazio-txostenean adierazten da (40. orrialdean) 2022rako tresna informatikoa bera sortu eta egokitu nahi zela. Hori dela eta, honakoa galdetzen dut:

1.- Sortu al da jada tresna hori?

2.- Baiezkoan, zein dirulaguntza-prozesutan edo deialditan aplikatu dira jada tresna horretan jasotako irizpideak eta adierazleak?

3.- Ezezkoan, nolabait abiarazi al dira aholkularitza-txostenaren ondorioak? Txostena jaulki zenetik (2021eko ekaina), zein deialditan edo sinatutako zein hitzarmenetan abiarazi dira?

Iruñean, 2023ko otsailaren 13an

Foru parlamentaria: Jorge Esparza Garrido